Personalet på Kunsten jubler over interessen for det nyistandsatte Kunsten, som i dag slog dørene op for publikum. Lørdag formiddag var der specielt åbent for Kunstens medlemmer fra 9-14, og klokken 14 skulle dørene åbnes for offentligheden. - Der var kø langt ud på fortovet, så vi åbnede et kvarter før tid, så folk ikke skulle stå og fryse, lyder det begejstret fra kommunikationschef Lars Ulrich Hansen. - Billetsystemet kan ikke helt følge med, så vi har ikke et helt præcist tal, men der er kommet over 1.500 gæster i dag (opdateret 17.15, red.), jubler Lars Ulrich Hansen. Vi har ikke fået alle tallene ind endnu, men der har været helt vildt mange mennesker. Langt over 1.000, siger kommunikationschefen. Se reportage fra Kunstens første åbningsdag i vores udsendelse i aften klokken 19.30.
Personalet måtte åbne dørene før tid for publikum, der stod ude i kulden.